钦定古今图书集成/理学汇编/字学典/第072卷 > 《宋黄伯思法帖刊误》 > 《鹞雀赋辨》
## 钦定古今图书集成/理学汇编/字学典/第072卷 > 《宋黄伯思法帖刊误》 > 《鹞雀赋辨》

顷传长安人有得思王真迹《鹞雀赋》者，及得张芸叟
侍郎所刻本观之，乃近代伪帖也。按草法亦如真、行，
孳乳寖多，故后代草字，有唐以前所无者，如“于”字、“必”
字之类。魏、晋、六朝人草，此字止如行书䲡必。〈如此作〉至
隋唐以来，始省为〈如此作〉故前辈云：“于字必字无
草书”是也。今伪书《鹞雀赋》三字，皆如唐人草法，此一
妄。又赋之首既书赋目，复冠以“曰”字，此殆妄人录《类
书》中，子建此赋书之，故妄去。〈去字未详何本以妄为志〉曰字，其陋
如此。今《艺文类聚》亦有此赋，此二妄。末有武攸暨题
字，乃作今市井人所作俗古篆，仍云以永其传，此近
人语，唐世未之有也，此三妄。又数印章云唐人印乃
与今市肆所作印篆形模字画无异，及末有“静华”二
字，乃摹法帖子敬字中动静，及“华新妇”字，此四妄。其
末又有子建画像，神气甚俗，衣冠笔势，亦“若今画院
画史所为，前人画不如此也。”此五妄既作伪帖，又画
其像，而伪章题署甚多，汲汲然恐人之不信也。其陋
至此而不悟，以为笔法在二王上，使人骇叹，是知非
书之难知者亦难。此与俗传石本王摩诘所画《四时
山水》，上有“摩诘”、“薛邕”等印同科，盖亦今浅俗所为，见
之令人鄙吝，生而士大夫或收藏，甚者张之墙壁，是
可叹也。